stanford-oval/wikipedia huggingface dataset:
וילפרדו פארטו
חייו

פארטו נולד בפריז למשפחת מהגרים מאיטליה, ששבו למולדתם בהיותו בן 10. הוא למד מתמטיקה ופיזיקה באוניברסיטת טורינו,[דרושה הבהרה] ולאחר סיום לימודיו עבד כמהנדס בחברת רכבות. ב-1893 החל לכהן כמרצה לכלכלה באוניברסיטת לוזאן.
פארטו עסק בחקר התפלגותה של ההכנסה ובחקר קבלתן של החלטות על ידי יחידים. מחקריו סייעו לגיבוש תחום המיקרו כלכלה. 
כמו כן, הוא פיתח את רעיונות עקומות אדישות, תרשים פארטו ויעילות פארטו.
מחקרו הסוציולוגי עסק, בעיקר, במקורות הפעולה הקולקטיבית ומקורות הפעולה הפרטנית. הוא קבע, שכל החברות בעולם בנויות מקבוצות שונות האחת מרעותה והבנויות לפי כישורי חבריהן. כאשר האינטלקטואלים שבהם מנסים לשפר את מיקומם החברתי, נוצר ריבוד חברתי. הסכנה הקבועה, שמרחפת מעל ראשיהם של בעלי השליטה מצד המוכשרים, בני המעמדות הנמוכים, מביאה לתחלופה ולמחזוריות של אליטות. האליטה ממלאת תפקיד חיוני בהסדרים הסוציו-פוליטיים, בעוד שההמון הוא פסיבי ונתון למניפולציות של בעלי השררה.
במחקרו סיווג פארטו את הפעולות האנושיות לפעולות "הגיוניות" ופעולות "אל-הגיוניות". כאשר סובייקט מתכנן רצף פעולות על מנת להשיג יעד מסוים וסדר זה תואם את הסדר המדעי-אובייקטיבי הנדרש להשגת אותו יעד, נקראות פעולותיו הגיוניות. כאשר הפעולות אינן מתאימות להשגת היעד שבו מעוניין הסובייקט, נקראות הפעולות "אל הגיוניות". פארטו טען שרוב הפעולות האנושיות אינן "הגיוניות" ומקורן ברגש ולא בתאוריה מדעית. מכאן, שהמחקר הסוציולוגי, בניגוד לכלכלי, מתמקד בעיקר בסוג הפעולות ה"אל-הגיוניות".
עיקר פרסומו נובע מחוק פארטו. פארטו הבחין כי 20% מאוכלוסיית איטליה היא בעלת 80% מהרכוש. יחס זה התגלה במקרים רבים נוספים.
מדד פארטו משמש למדידת אי שוויון בחלוקת הכנסה.
פארטו קבע כי אם כל הפרטים מעדיפים הקצאה אחת על אחרת אז היא עדיפה עליה. לדוגמה, נגיד שא' "שולטת פארטו" על ב' – דבר זה נובע כי כולם מעדיפים את א' על ב' (אם חלק אדישים זה גם בסדר). מכאן ניתן להסיק כי "הקצאה יעילה פארטו" היא הקצאה שאין אף הקצאה אפשרית אחרת ששולטת עליה פארטו.
לכלל פארטו שתי הנחות סמויות:
שלמות – שהפרט יודע לדרג שתי אלטרנטיבות.
טרנזיטיביות – אם הפרט מעדיף א' על ב' וב' על ג' אז הוא גם מעדיף את א' על ג'.
הערות שוליים

↑  עוז בלומן, ‏"תורת האליטות והמדינה היהודית", השילוח, גיליון 15, יוני 2019
| --- | --- |
בקרת זהויות :  NLI: 987007276073205171  PLWABN: 9810580957405606  BIBSYS: 90056351  BNC: 000057068  BNE: XX1127319  BnF: cb11918602b (data)  CANTIC: a11789323  CiNii: DA01018067  GND: 118591711  HDS: 041419  ICCU: CFIV063949  ISNI: 0000 0001 0862 4561  LCCN: n79018804  LNB: 000070467  NDL: 00472732  NKC: jn20000701370  NLA: 35408738  NLG: 128573  NLK: KAC201845659  NSK: 000133962  NTA: 068472587  RERO: 02-A000127767  RSL: 000086266  SELIBR: 250065  SNAC: w6902p5w  SUDOC: 027058115  Trove: 942226  VcBA: 495/83862  VIAF: 2475156   WorldCat (עם VIAF): 2475156
הערכת עמיתים

הערכת עמיתים (באנגלית: Peer assessment) היא אסטרטגיה שבה לומדים מתבקשים להעריך זה את עבודתו של זה. הערכת עמיתים יכולה להתמקד בהערכת תוצרי משימה ספציפית שבוצעו על ידי פרט או קבוצה, או בהערכת תרומתו של כל אחד מן החברים ללמידה השיתופית. בפועל היא נעשית כדי לחסוך זמן מורה ולשפר את הבנת החומר על ידי התלמידים כמו גם את הכישורים המטה-קוגניטיביים שלהם. מחוונים לעיתים קרובות משתמשים בשילוב בין הערכה עצמית להערכת עמיתים. הערכת עמיתים יכולה להיות מעצבת או מסכמת, כאשר הערכת עמיתים מעצבת היא מאפשרת זיהוי מוקדם של טעויות ותפיסות שגויות. ברוב המקרים, הקריטריונים להערכה נתונים ומוגדרים מראש, והם תואמים לדרישות שהוצגו לביצוע המשימה המוערכת.
יתרונות הערכת עמיתים > לוגיסטיקה

שימוש בהערכת עמיתים מאפשרת למורים לנהל את הזמן שלהם בצורה יעילה יותר, בזמן שהתלמידים מעריכים אחד את עבודתו של השני בתצורת כיתה יעילה יותר.
יתרונות הערכת עמיתים > חסכון זמן מורה

הערכת הלומדים יכולה לחסוך מזמנו של המורה, היות שהכיתה כולה יכולה להיות מוערכת באותו זמן שזה ייקח למורה לבדוק מבחן אחד. יתר על כן, במקום מורה שממהר מבחינה לבחינה, התלמידים יוכלו להשקיע זמן רב יותר בכל בחינה. מכיוון שהם צריכים לבדוק מבחן אחד בלבד עבודתם תהיה יסודית יותר.
יתרונות הערכת עמיתים > משוב מהיר יותר

בכך שתלמידים מעריכים את הבחינות בכיתתם או מעריכים את המצגות מילולית הם מקטינים את הזמן שלוקח לתלמידים לקבל משוב על עבודתם. הערכה עצמית מאפשרת קבלת ציון בסמוך להגשה, כך שהתלמידים לא צריכים לחכות עד למעבר לחומר חדש כשהמידע כבר אינו טרי בראשם.
פדגוגיה > עבור המעריך

הערכת עמיתים היא רפלקסיבית. הביטוי "למידה באמצעות הוראה", המיושם תכופות ביחס לחונכי עמיתים, יכול להפוך ל "למידה באמצעות הערכה" בהקשר הנוכחי. הערכת עמיתים כרוכה בהשקעת זמן רב על המטלה: לחשוב, להשוות, להתנגד ולתקשר. הערכת עמיתים מערבת את המעריך בסקירה-מחדש, בתמצות, בהבהרה, במתן משוב, באבחון ידע הנתפס באופן שגוי, בזיהוי ידע חסר, ובשקילת סטיות מהאידיאל. כל אלה הן פעילויות דרשניות מאוד מבחינה קוגניטיבית, פעילויות היכולות לעזור בגיבוש, בחיזוק, ובהעמקת ההבנה אצל המעריך.
פדגוגיה > עבור המוערך

לאחר שהקריטריונים להערכה נדונו, נוהל לגביהם משא-ומתן, נעשה בהם שימוש למעשה, והם הובהרו על ידי כל המשתתפים, סביר להניח שיגיעו לבהירות גדולה יותר
לגבי מה מהווה עבודה באיכות גבוהה. דבר זה ממקד את תשומת-לב המוערך (ואת זו של המעריך) ביסודות החשובים. גישה לדוגמאות קונקרטיות של עבודה שעברה הערכה יכולה גם
היא לעזור לסטודנטים לבטא במילים את התכונות של ביצוע טוב ושל ביצוע פחות טוב, ולקדם פיתוח של אוצר-מילים עבור החשיבה על, והדיון באיכות. הערכת עמיתים כרוכה גם ב"התייחסות לנורמה", ומאפשרת ללומדים למקם עצמם ביחס לביצוע של עמיתיהם וביחס למטרות הלמידה ולמועדי-הגשה אחרונים שנקבעו. הערכה עצמית מדויקת יותר יכולה לעזור להימנע מהשפעות שליליות של הערכת-יתר או תת-הערכה של הלומדים את עצמם. הערכת עמיתים עשויה גם לגלות את הצעד הקטן הבא, או הצעדים הקטנים הבאים, הדרושים כדי לשפר את האיכות.
מטהקוגניציה

בהערכת עמיתים התלמידים מסוגלים לראות את הטעויות בחשיבתם ולמנוע בעיות במשימות עתידיות. ההזדמנות לדון על עבודות עמיתיהם ולהעריכם מסייעת להם להבין טוב יותר את הדרכים השונות לפתרון אותה בעיה, את נקודות החוזק והחולשה שלהם לאחר שסיימו את המשימות. בעזרת הערכת משימות למדו הסטודנטים אסטרטגיות טובות יותר להערכה ויכלו להשלים משימות באופן מדויק יותר ולשפר את איכות הבדיקה שלהם.
הפרופסורים Lin-Agler, Moore, and Zabrucky ערכו מחקר ובו גילו שתלמידים מסוגלים להשתמש בניסיונם הקודם מההכנה והבדיקה כדי לעזור לבנות קשר בין הקצאת זמן הלימוד שלהם. סטודנטים שהשתתפו בהערכת עמיתים יכלו לשפר לא רק את היכולות שלהם בלמידה למבחן, אלא גם את יכולת ההערכה של אחרים תוך חשיבה מטה-קוגניטיבית משופרת.
הערכת עמיתים מקדמת את התלמידים והיא עשויה לפתח חשיבה הסתעפותית בזה שהיא מאפשרת לתלמיד להיחשף למגוון פתרונות. חשיפה לפתרונות שונים הן מצד העבודות שהוא בודק והן מצד המעריכים שחושבים יחד איתו.
גישה

בהערכת עמיתים התלמידים יכולים להתבונן בהערכה במבט שונה. מטרתה אינה נתפסת עוד כענישה אלא כקבלת מידע רב ערך על הידע והמיומנויות של הלומדים לצורך שיפור הלמידה ושיפור ההוראה.
הסכמת המורה להערכה

אחת הדאגות העיקריות של מורים היא שתלמידים עשויים לתת ציונים גבוהים יותר מאשר מורים. מורים רוצים להקל על עצמם את תהליך בדיקת המבחנים, אך לא במחיר אובדן דיוק.
הסכמת המורה להערכה > תמיכה

גם בהיבט מורה: ניתן לראות את תרומתה של הערכת עמיתים, כמו: תמיכה בהערכת
עבודות, בסיס משותף להערכת עבודות סטודנטים ומניעת חילוקי דעות בדבר איכות העבודה,
מידע רב ערך על הידע והמיומנויות של הסטודנטים, לצורך שיפור ההוראה.
הסכמת המורה להערכה > התנגדות

מורים שבעי רצון מהמבחנים המסורתיים בטענה לתקפותם של המבחנים למדידת הישגיו של התלמיד. קטגוריות מרכזיות העולות מתוך תגובותיהם של המורים, המתנגדים לשילובן של משימות הערכה חלופית הם: חוסר זמן ליישום, קשה ליישום, לא מתאימה להוראת כל המקצועות, לא מהימנה, חוסר משאבים לביצוע בשל היותה יקרה וקושי במציאת משימות מתאימות.
הסכמת המורה להערכה > השוואה

בסקירה מקיפה של מחקרים בתחום תוקפה של הערכת העמיתים ומהימנותה מוצאת
(Topping 1998 ), כי מחקרים רבים מדווחים על תוקף גבוה בקרב שימוש בהערכת עמיתים, אך עם זאת עדיין קיימים מחקרים החושפים ממצאים המצביעים על תוקף נמוך של הערכה זו.
מחוון

המחוון הוא מעין טופס שנועד לסייע למורה ולתלמיד למדוד ולהעריך ביצועי למידה. המחוון הוא כלי עזר הכולל מקבץ ממדים וקריטריונים להערכת ביצוע. לכל קריטריון במחוון מפורטת רמת הביצוע וההערכה של המשימה. המחוון מעצים בדרך כלל את תוקף ומהימנות ההערכה ומעלה את מידת האובייקטיביות שלה.
התוקף משקף את הדגשי ההוראה-למידה באופן רב-ממדי ומהווה מדד להערכה שהערכנו את מה שרצינו להעריך. המהימנות מספקת מידע עקבי על המרכיבים המוערכים ונמדדת בכך
שמספר מעריכים מגיעים להערכה דומה.
יישום בכיתה

בסיום ביצוע עבודה/מטלת ביצוע מורכבת חשוב לתת לתלמידים שאלון להערכה עצמית של עבודתם. שאלון ההערכה יכול להיות מבוסס על המחוון שלפיו המורה יעריך את עבודתם
בהמשך או שילוב של קריטריונים מהמחוון ורפלקציה על העבודה. במהלך או בסיום ביצוע עבודה/מטלת ביצוע מומלץ לשלב תהליך בו התלמידים מעריכים את
חבריהם באמצעות המחוון באמצעותו הם עצמם מוערכים. העבודה עם מחוון ביצועים מפורט מהווה קושי לתלמידים רבים ולכן ניתן לבנות עבורם מחוון מבוסס קריטריונים, לאחר שנערך דיון מקדים אשר מועד לבדוק שאכן התלמידים מבינים את רמות הביצוע השונות. במחוון "המקוצר" מומלץ מאוד להשאיר מקום להערכה מילולית של התלמידים כדי לאפשר משוב בונה.
ראו גם

ביקורת עמיתים
עבודת צוות
הערכה חלופית
הערכה מקוונת
סוציומטרי
למידה מבוססת פרויקטים
לקריאה נוספת

אברמוביץ, א., ונוצר, נ. (2007). הערכת עמיתים בחינוך הגבוה? דוגמה לגבי הוראה קלינית. על הגובה 6, 27-32.
בירנבוים, מ. (1997). חלופות בהערכת הישגים. אוניברסיטת תל אביב: רמות.
בן אליהו, ש. (1995). הבחינה כדרך חלופית להערכת הישגים, בתוך:חינוך בראש על יסודי-הערכה בית ספרית, המנהל הפדגוגי, האגף לחינוך על יסודי, משרד החינוך התרבות והספורט.
נבו, ב .(1981). מבחנים וציונים במערכת החינוך. תל אביב: צ'ריקובר.
Biton, Y., & Koichu, B. (2009). Creating conditions for diffusion of Alternative assessment in pre university mathematics education. In Tzekaki2, M Kaldrimidou, M.& sakonidis, H. (Eds.). Proceedings of the 33rd Conference of the International Group for the Psychology of Mathematics Education, 2, 177-184.Thessaloniki, Greece: PME (2009).
הערות שוליים

↑  Kollar, I., & Fischer, F. (2010). Commentary: Peer assessment as collaborative learning: a cognitive perspective. Learning and Instruction, 20, 344-348.
↑  Biton, Y. (2011). Incorporating peer assessment in pre-academic mathematics study. Thesis of Doctor of Philosophy. The Department of Education in Science and Technology, Technion, Haifa.
↑  Sadler, Philip M., and Eddie Good The Impact of Self- and Peer-Grading on Student Learning p.2
↑  http://eprints.hud.ac.uk/14751/1/Peer_Assessment_of_Oral_Presentations.jpg
1 2  en:Peer assessment#Reference-idSadler 2006
↑  Biton, Y. & Koichu, B. (2011).Peer assessment and mathematical creativity. In Avotina, M., Bonka, D., Meissner, H., Ramana, L., Sheffield, L., Velikova, E. (Eds). Proceedings of the 6th International Conference Creativity in Mathematics Education and the Education of Gifted Students. pp. 30-34. Latvia: Latvia University.
↑  Blumhof, J., & Stallibrass, C. (1994). Peer Assessment. Hatfield, UK: University of Hertfordshire Press.
↑  Watt, H.M.G. (2005). Attitudes to the use of alternative assessment techniques in mathematics: A study with secondary mathematics teachers in Sydney, Australia. Educational Studies in Mathematics, 58(1), 21-44
↑  http://www.mutav.org.il/images/magazine1/magazine10/21-34.pdf
וקיה רומנייה

| --- | --- |

 
 מאכלים
 סוג:  ברנדי איטלקי 
 על שם:  רומנייה 
 תאריך יצירה:  1820 
 
וקיה רומנייה (באיטלקית: Vecchia Romagna) הוא ברנדי איטלקי שנוצר בשנת 1820 בתור תזקיק יין המופק מענבי טרביאנו, המיוצר בבולוניה על ידי מזקקת בוטון. השם נוצר רק ב-1939 והתפרסם במיוחד במהלך שנות השישים והשבעים של המאה העשרים. המשקה הפך לברנדי הנמכר ביותר באיטליה ב-2018. המזקקה הפכה לבעלותה של Gruppo Montenegro Srl בשנת 1999.
היסטוריה

ז'אן בוטון (Jean Bouton), יורש למשפחה צרפתית בעלת מסורת ארוכת שנים בעולם הזיקוק, עבר לבולוניה ב-1820 כדי לייסד מזקקה במפעל ניסיוני למשקאות חריפים. שם הוא הקים את מזקקת .G. Buton & C, ושינה לאיטלקית את שמו (בהשמטת האות "O", כדי לחזק את הקשר עם מולדתו החדשה. בוטון מצא בענבי אמיליה-רומאניה את האלמנט האידיאלי לייצור הברנדי האיטלקי הראשון, שנקרא קוניאק בוטון.
בתחילת המאה ה-20 הגיע המרקיז פיליפו סאסולי דה ביאנקי לניהול של בוטון, ותחת ניהולו השיג הקוניאק בוטון כמה הצלחות, כולל ה-Grand Prix של התערוכה העולמית של פריז (1900).
בשנת 1939 עקב הסכם מדריד, שהגביל את השם "קוניאק" למוצרים צרפתיים בלבד, בנו, הרוזן אקילה סאסולי דה ביאנקי, הפגין כושר ההמצאה והחליט לשנות את השם מקוניאק בוטון ל-Vecchia Romagna Buton Brandy. באותה שנה תוכנן גם בקבוק חדש שצורתו המשולשת תהפוך לייחוד של המוצר. הפופולריות של המשקה גדלה בשנות החמישים גם הודות לקמפיין פרסומי מוצלח ששודר במהלך תוכנית טלוויזיה בשם Carosello עם השחקן ג'ינו צ'רווי ב-1958, שסיסמתו הייתה "וקיה רומנייה תווית שחורה, הברנדי שיוצר אווירה" (“Vecchia Romagna etichetta nera, il brandy che crea un’atmosfera”).  בשנת 1999 נרכשה מזקקת .G.Buton & C על ידי קבוצת מונטנגרו.
תהליך הייצור

הברנדי מופק ממבחר יינות אשר עוברים שלב זיקוק ראשוני ולאחר מכן נותרים להתיישן בחביות עץ אלון, כך שירכשו ארומה וטעם. "שיטת וקיה רומנייה" כוללת שלושה שלבים. ראשית, זיקוק, המשלב שתי טכניקות: ה"עמוד" הרציף וסוג ה"דומם" הבלתי רציף של Charentais. לאחר מכן, התזקיק מתיישן בחביות עץ אלון. לבסוף מתבצע הערבוב (blending) עם מבחר משקאות חריפים. כדי לתת מענה לצורכי ייצור אלו, חנכה וקיה רומנייה ב-1970 מפעל חדש בשם "עיר הברנדי", חלל שבו התזקיק לא רק מיוצר אלא גם מיושן.
הערות שוליים

1 2  "Vecchia Romagna etichetta italiana - la Repubblica.it" (באיטלקית).
1 2  "Vecchia Romagna".
↑  "Distilleria Buton - liquori" (באיטלקית).
↑  "Acquavite, Brandy, Cognac e Grappa. Quali le differenze?". 2018-03-15.
↑  "Osservatorio Internazionale Food & Beverage - BRANDY ITALIANO...TANTA STORIA DA BERE".
↑  "Accordo di Madrid sulla repressione delle false o ingannevoli indicazioni di provenienza riveduto a Lisbona il 31 ottobre 1958" (PDF).
↑  "Addio al conte che lanciò la Vecchia Romagna - la Repubblica.it" (באיטלקית).
↑  "1939 - Nasce il brandy" (באיטלקית).
↑  "Dal Cynar all'Uomo in Ammollo, quando uno spot ti mangia la carriera" (באיטלקית).
↑  "VECCHIA ROMAGNA ETICHETTA NERA BRANDY Dis. BUTON" (באיטלקית).
| משקאות חריפים |
| --- | --- | --- |
| כוהל | אתנול • ההיסטוריה של האלכוהול • השפעות בריאותיות של צריכת אלכוהול • פרסום אלכוהול • תרבות שתייה • נזקי האלכוהול • שכרות • חמרמורת • אלכוהוליזם • אפריטיף • דיז'סטיף |  |
| טעימת יין וטעימת בירה | אוצר יין • אוצר בירה |  |
| הפקה | בישול • זיקוק אלכוהול • הכנת יינות • אבקת אלכוהול |  |
| משקאות מותססים | בירה (סוגי בירה, מותגי ויצרני בירה) • יין (סוגי יין) • סיידר • סאקה • חואנגג'יו • אחרים: באסי • קומיס • תמד • פאלק • סאטי • גוקי ג'יו |  |
| קוקטיילים | אלכופופ •  קוקטיילים של בירה • סוגי קוקטיילים • משקאות בוערים • שוטים • קוקטיילי יין • יין מתובל |  |
| משקאות מזוקקים וליקרים (לפי מרכיב/מתבל) | משקאות מזוקקים וליקרים (לפי מרכיב/מתבל) |  |
| פירות | ענבים/אחר: ברנדי • קוניאק • פיסקו • שנאפס • ראקיו ♦ פומאס: גראפה • אורוג'ו • זיווניה • טסיקודיה • טסיפורו ♦ שזיף: סלו ג'ין • סליבוביץ' • צויקה ♦ דובדבן: שרי הרינג • קירשווסר • וישניווקה • וישניאק ♦ תפוח: אפלג'ק • קלבדוס ♦  קוקוס: ערק • מליבו ♦ לימון: ליקר לימון • לימונצ'לו ♦ משמש: אמרטו |  |
| דגנים | תפוח אדמה: וודקה • אקוואויט • ברנווין ♦ תירס: בורבון • ויסקי תירס • טנסי ויסקי ♦  דורה:  באיג'יו (קאוליאנג) ♦ אורז: באיג'ו אורז • סוג'ו • אוואמורי ♦ שעורה: ויסקי סקוטי • ויסקי אירי • ויסקי יפני  ♦ שיפון: ויסקי שיפון ♦ דגנים שונים: ג'ין • שוכו • וודקה • ויסקי • ויסקי קנדי |  |
| אניס | אבסינת • ערק • אוזו • ראקי • פאסטיס • סמבוקה • מאחיה • ריכרד |  |
| שונות | דבש: קרופניק • בארנייגר • דרמבוי • גלייבה • אייריש מיסט • תמד ♦ שמנת: אייריש קרים • שרידאנס ♦ ביצים: אדבוקט ♦ קנה סוכר/דבשה: רום • קשאסה • אגוארדיינטה • פאלרנאם • גוארמו • סקו הרריירנו ♦ אגבה: טקילה • מסקל  ♦  עשבים שונים: ביטרס • יגרמייסטר • שארטרז |  |
וילמוש שייבר

| --- | --- |
אין תמונה חופשית
 לידה:  30 בדצמבר 1889 מור (הונגריה), הונגריה 
 פטירה:  2 בינואר 1979 (בגיל 89) בודפשט, הרפובליקה העממית ההונגרית 
 לימודי רפואה:  אוניברסיטת אטווש לוראנד 
 תפקידים:  כירורג, רופא 
 
וילמוש שייבר (בהונגרית: Scheiber Vilmos;‏ מור, 30 בדצמבר 1889 – בודפשט, 2 בינואר 1979) היה דוקטור לרפואה (MD) יהודי-הונגרי, כירורג אורתופדי ראשי, מנהל מחלקה כירורגית ומנהל בית חולים, המפקח הלאומי והמנתח הראשי-אורתופדי של המוסד לביטוח לאומי ההונגרי, מומחה לשיקום נכים. הוא סבו של היסטוריון המדע אישטוואן גאזדה, אביה של מריה שימונטורנאי-שייבר (1927–2012) ציירת, היסטוריונית אמנות. בן דודו של הצייר הוגו שייבר.
קורות חייו

וילמוש שייבר נולד במשפחה יהודית כבנם של ז'יגמונד שייבר (1861–1941) ושל רוזה פרידמן. בשנת 1907 סיים את לימודיו בגימנסיה המלכותית הממלכתית ההונגרית הראשית של רובע 8 בבודפשט. הוא השלים את לימודיו בפקולטה לרפואה של אוניברסיטת בודפשט (כיום שמה אוניברסיטת אטווש לוראנד), שם קיבל את התואר שלו ב-1912. אחר כך התמחה בקליניקה הכירורגית מס' 2 של האוניברסיטה אצל פרופסור שאנדור ורביי ולאחר מכן בבית החולים סנט יאנוש. עם פרוץ מלחמת העולם הראשונה מונה לרופא הראשי של אחד מבתי החולים הצבאיים של בודפשט בדרגת סגן. בשנת 1916, קיבל תעודת כירורג ועבד כסגנם של יוז'ף סאבו ולאסלו ורביי בבית החולים של המכון לשיקום נכים ברחוב רווס (Rokkantügyi Hivatal Budapesti Utókezelő Gyógyintézet), הוא ביצע מספר רב של ניתוחים ובכך סייע לאלפי נכים להשתקם. במהלך הרפובליקה הסובייטית ההונגרית נשלח לבית החולים צגלד של חזית סולנוק כרופא של הצבא האדום ההונגרי. וגם שם עבד כמנתח ואחר כך חזר לבית החולים. משנת 1920 עבד כמנכ"ל-רופא של בית ההבראה בפארק העירוני של בודפשט. בין השנים 1930 לבין 1933, הוא היה מנהל המחלקה לכירורגיה אמבולטורית של פוליקליניקת אלדאר קסאב של הקהילה היהודית של פשט ומשנת 1933, מנהל המחלקה האורתופדית למבוגרים.
משנת 1935 נבחר למנתח ראשי של בית החולים בירו דניאל בבודה, שהשתייך לקהילה היהודית האורתודוקסית. מאוחר יותר מונה לסגן המנהל. בין השנים 1945 לבין 1950, הוא היה המפקח הלאומי המנתח הראשי-אורתופדי של המוסד לביטוח לאומי ההונגרי, בין 1950 לבין 1966 היה הרופא הראשי והמפקח של ביטוח הבריאות הממלכתי ההונגרי. הוא פרש ב-1966, אך המשיך לעבוד כיועץ מדעי במועצה הלאומית לאיגודים מקצועיים. הוא הכניס עזרים רפואיים רבים להונגריה. מיוחסת לו הכנסת המדרסים המודרניים להונגריה. הוא מחבר מספר רב של פרסומים.
מאמרים טכניים שלו פורסמו בכתבי עת מקצועיים רבים:
שבועון רפואי
רפואה (Gyógyászat)
תרפיה (Therápia)
הכשרת רופאים (Orvosképzés)
רופא הונגרי (Magyar Orvos)
משפחתו

אשתו הייתה ליוויה לאקס, בתם של שאנדור לאקס ושל אירן פירסט, לה נישא ב-16 באפריל 1919. התחתן ביוז'פווארוש, בודפשט.
ילדיהם:
מריה שימונטורנאי-שייבר (1927–2012)
ז'ז'אנה שימונטורנאי-שייבר
עבודותיו העיקריות

טיפול כירורגי במפרקים רפויים. (שבועון רפואי, 1920. מס' 44–45)
המחלות הסטטיות החשובות ביותר של כף הרגל. (שבועון רפואי, מס' 24, 1931)
קרע בגיד הדו-ראשי. (Budapest Medical Journal, 1931. 52)
פרסים והוקרה

עיטור המצודה הצבאית של הצלב האדום דרג 2. (1916)
לקריאה נוספת

אזכרה למנתח ראשי בעל דיפלומת ברזל. וילמוש שייבר יהיה בן תשעים. (19 בדצמבר 1979) האומה ההונגרית, 35. שנה, 296. (דרוש מנוי)
אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001.
Magyar életrajzi lexikon III: כרך משלים (א–ז). (לקסיקון ביוגרפי הונגרי. עורכת ראשית אגנש קניירש)
Magyar orvoséletrajzi lexikon. ISBN 963-950-132-8 (לקסיקון ביוגרפי של רופאים הונגרים)
מריה שימונטורנאי-שייבר - אישטוואן גאזדה: ההיסטוריה של בית החולים בירו דניאל ברחוב וארושמאיור בבודה. (2014) עלוני היסטוריה רפואית, 226-29. עמ. 159-182.
הערות שוליים

↑  "Születési bejegyzése a móri izraelita hitközség születési akv. 28/1889. folyószáma alatt". נבדק ב-2021-03-07.
↑  "Dr. Scheiber Vilmos". Egyenlőség. 1933-11-11. p. 8. נבדק ב-2021-03-07.
↑  "Főorvosi kinevezések". Pesti Napló. 1935-07-14. p. 21. נבדק ב-2021-03-07.
↑  "Házasságkötési bejegyzése a Budapest VIII. kerületi polgári házassági akv. 1014/1919. folyószáma alatt". נבדק ב-2021-03-07.
ויקטור אוסטרובסקי

| --- | --- |
אין תמונה חופשית
 לידה:  28 בנובמבר 1949 (בן 74) אדמונטון, אלברטה, קנדה 
 מדינה:  קנדה קנדה
 מעסיק:  המוסד למודיעין ולתפקידים מיוחדים 
 פרסים והוקרה:  קולונל 
 
ויקטור אוסטרובסקי (נולד ב-28 בנובמבר 1949) הוא עובד "המוסד" לשעבר, צייר וסופר, שלאחר הדחתו מ"המוסד" כתב ספרים על "המוסד" ובהם מידע מסווג.
קורות חייו

ויקטור אוסטרובסקי נולד בעיר אדמונטון שבקנדה למשפחה שמוצאה במזרח אירופה. הוא גדל והתחנך בישראל, שרת כקצין במשטרה הצבאית, השתחרר בשנת 1971, חזר לקנדה ועסק בעבודות שונות. בשנת 1977 חזר לישראל והתגייס לשירות קבע בחיל הים והשתחרר בדרגת רב-סרן בשנת 1982. לאחר ניסיון להקים עסק עצמאי, גויס למוסד למודיעין ולתפקידים מיוחדים לתפקיד קצין איסוף, במהלך קורס צוערים נמצא לא מתאים והודח. בסך-הכל היה חניך כשנתיים ב"מוסד" (1982–1984).
לאחר הדחתו היגר עם משפחתו בחזרה לקנדה ושם פרסם ב-1990 ביחד עם העיתונאי הקנדי קלייר הוי את ספרו "בתחבולות תעשה לך מלחמה". הספר חשף את המבנה הארגוני של המוסד, שיטות פעולה ואף שמות סוכני מוסד בתקופתו של אוסטרובסקי (ביניהם יהודה גיל). ראש הממשלה יצחק שמיר הורה למנוע בדרכים משפטיות את הפצת הספר, באמצעות צו-מניעה בבית המשפט בניו-יורק. הניסיון נכשל והשיג מטרה הפוכה, בדומה לאפקט סטרייסנד: הספר זינק לראש רשימת רבי המכר על-פי הניו יורק טיימס באותה תקופה, בקטגוריית ספרי העיון. התגובות של בכירי מערכת הביטחון בישראל היו שרוב הנכתב בספר הם שקרים. אוסטרובסקי עצמו טען בספריו וגם בראיונות שהמניע שלו בפרסום היה להזהיר את העם בישראל מפני מגלומניה ושיטות נפסדות בפעולות המוסד. מאוחר יותר פרסם ספר נוסף העוסק במוסד, אך זה לא זכה לפרסום דומה.
כיום חי אוסטרובסקי בארצות הברית, בעיר סקוטסדייל שבאריזונה, מתפרנס כאמן מהצגת ומכירת ציוריו וכן מגיש תוכנית רדיו שבועית בשם "Spy Talk".
ספריו

By Way of Deception יצא לאור בשנת 1990, בהוצאת St.Martin
Lion of Judah יצא לאור בשנת 1993, בהוצאת Stoddart Publishing
The Other Side Of Deception יצא לאור בשנת 1994, בהוצאת HarperCollins
ויליאם פרידקין

| --- | --- |

פרידקין, 2012
 לידה:  29 באוגוסט 1935 שיקגו, אילינוי, ארצות הברית
 פטירה:  7 באוגוסט 2023 (בגיל 87) בל אייר, קליפורניה, ארצות הברית 
 מדינה:  ארצות הברית 
 תקופת הפעילות:  1962–2023 (כ־61 שנים) 
 מקום לימודים:  תיכון סן 
 יצירות בולטות:  מגרש השדים  הקשר הצרפתי
 בן או בת זוג:  ז'אן מורו (8 בפברואר 1977–1979)  Kelly Lange (7 ביוני 1987–1990)  לזלי אן דאון (1982–1985)  שרי לנסינג (6 ביולי 1991–7 באוגוסט 2023)  Jennifer Nairn-Smith (1973–1976)  Kitty Hawks 
 מספר צאצאים:  2 
 פרסים והוקרה:  פרס אוסקר, שני פרסי גלובוס זהב
 פרופיל ב-IMDb
 חתימה:   
 
ויליאם פרידקין (באנגלית: William Friedkin;‏ 29 באוגוסט 1935 – 7 באוגוסט 2023) היה במאי קולנוע, מפיק ותסריטאי יהודי-אמריקאי. זוכה פרס אוסקר לבמאי הטוב ביותר ופרס גלובוס הזהב לשנת 1971 על בימוי הסרט "הקשר הצרפתי". ביים את הסרט "מגרש השדים" בעבורו זכה בפרס גלובוס זהב שני, וכן את הסרטים "קילר ג'ו", "ניצוד", "חיים ומוות בלוס אנג'לס", "שוטטות" ו"פקודה לא חוקית".
ביוגרפיה > ראשית חייו

פרידקין נולד בשיקגו שבאילינוי, בנם של רייצ'ל, אחות מומחית בחדר ניתוח ולואיס פרידקין, סוחר בגדים. הוריו היו יהודים ממוצא יהודי אוקראיני.
ביוגרפיה > חיים אישיים

פרידקין היה נשוי לכוכבת הקולנוע הצרפתייה ז'אן מורו, לשחקנית ולדוגמנית הבריטית לזלי אן דאון ולעיתונאית האמריקאית קלי לאנג. בסוף חייו היה נשוי למפיקה ההוליוודית והשחקנית לשעבר שרי לנסינג. בנו היחיד ג'ק נולד ממערכת נישואיו השניים ללזלי אן דאון.
פילמוגרפיה

זמנים טובים (1965)
מסיבת יום ההולדת (1968)
הנערים בחבורה (1970)
הקשר הצרפתי (1971)
מגרש השדים (1973)
מכשף (1977)
שוטטות (1980)
עסקת המאה (1983)
לחיות ולמת בלוס אנג'לס (1985)
השתוללות (1987)
אימה בלילות (1990)
Blue Chips‏ (1994)
קשר האופל (1995)
פקודה לא חוקית (2000)
מאבק צמוד (2003)
באג (2007)
קילר ג'ו (2011)
עסקה מגונה (2012) – מפיק בפועל
המשפט הצבאי של המרד על הקיין (אנ') (2023)
וילפרד אנדידי

אונינייה וילפרד אנדידי (באנגלית: Onyinye Wilfred Ndidi; נולד ב-16 בדצמבר 1996 בניגריה) הוא כדורגלן ניגרי המשחק בעמדות הבלם והקשר האחורי בקבוצת לסטר סיטי ובנבחרת ניגריה.
קריירת מועדונים

אנדידי החל את הקריירה המקצוענית שלו בראסינג גנק מליגת העל הבלגית. ב-31 בינואר 2015 ערך אנדידי את הופעת הבכורה שלו במועדון, כששיחק 74 דקות בהפסד 0–1 לשרלרואה במסגרת המחזור ה-24 בליגה. בסך הכול ערך אנדידי שש הופעות ליגה בעונת 2014/2015, בו סיימה קבוצתו במקום השביעי בליגה.
בעונת 2015/2016 היה אנדידי שחקן קבוע בהרכב הקבוצה. ב-15 בינואר 2016 הבקיע אנדידי את שער הבכורה שלו במועדון, שער בדקה ה-16 בניצחון 1–2 על זולטה ורכם במסגרת המחזור ה-22 בליגה. בסך הכול ערך אנדידי 38 הופעות ליגה בעונה זו, בה סיימה ראסינג גנק במקום החמישי, והבקיע ארבעה שערים. אנדידי סיים במקום השישי בקרב על תואר השחקן הצעיר של העונה בליגת העל הבלגית לעונת 2015/2016.
בתחילת עונת 2016/2017 סייע אנדידי לקבוצתו להעפיל לליגה האירופית לעונה זו. ב-15 בספטמבר 2016 ערך אנדידי את הופעת הבכורה שלו במפעל, כששיחק 90 דקות בהפסד 2–3 לראפיד וינה במסגרת המחזור הראשון של שלב הבתים. ב-20 באוקטובר הבקיע אנדידי את שער הבכורה שלו במפעל, שער בדקה ה-83 בניצחון 0–2 על אתלטיק בילבאו במסגרת המחזור השלישי בשלב הבתים. הוא הבקיע שער נוסף במשחק השני נגד אתלטיק בילבאו, במסגרת המחזור הרביעי, בו ניצחה אתלטיק בילבאו 3–5.
ב-3 בדצמבר 2016 חתם אנדידי בלסטר סיטי אלופת אנגליה עבור 17 מיליון אירו, בה הורשה לשחק החל מתחילת חלון העברות. ב-7 בינואר 2017 ערך את הופעתו הבכורה בקבוצה בניצחון 1–2 על אברטון בגביע האנגלי. ב-8 בפברואר 2017 הבקיע את שערו הראשון בקבוצה בניצחון 1–3 על דרבי קאונטי בגביע.
בתום עונת 2022/2023 נשר ליגה עם הקבוצה לצ'מפיונשיפ.